Missatge: Mireu aquest gràfic:  És l'evolució de la inflació al Regne Unit des de l'any 1300: des de l'època del bescanvi fins a l'actualitat, passant per la moneda d'or i plata (principalment) i acabant a la moneda com la coneixem actualment (un tros de paper amb preu establert per l'adminsitració pública). Si us hi fixeu, a l'any 1912, el progressiu abandonament del patró or per part dels països europeus a l'entrar a la primera guerra mundial (imprimir diners per finançar la guerra) és el detonant de l'alta inflació posterior causada per la necessitat del sector públic de tenir diners per una guerra. El retorn a la normalitat del patró or, però, només es pot fer castigant les exportacions del teu país o bé empobrint la teva població mitjançant una devaluació de la teva moneda per ajustar-la a les teves reserves d'or novament. Els països, generalment, van optar per cap de les dues (excepte el Regne Unit que va retornar de manera parcial i temporal l'any 1926), i van anar inventant-se noves maneres de continuar emetent bitllets per a tenir més despesa (gràcies a Kaynes, en gran mesura, i a Bretton Woods posteriorment) i, per tant, més control de la població, fins arribar a la situació de desgavell total que tenim des dels anys 80 i que han desembocat en la crisi financera actual. PS: He simplificat la història per a fer més entenedor el fons.

Resposta: Als nostres temps no té gaire sentit tornar al patró or. Alguns motius ja els ha explicat L'home del sac, però hi ha una frase que ho resumeix molt bé:"Si no fem servir el patró or no és perquè el desconeixem, sinó perquè el coneixem molt bé."